DA Den Europæiske Unions Tidende C 355/8

Domstolens dom (Anden Afdeling) af 19. juli 2012 — A. Adil mod Minister voor Immigratie, Integratie en Asiel (anmodning om præjudiciel afgørelse fra Raad van State — Nederlandene)

(Sag C-278/12 PPU) (1)

(Område med frihed, sikkerhed og retfærdighed - forordning (EF) nr. 562/2006 - fællesskabskodeks for personers grænsepassage (Schengengrænsekodeks) - artikel 20 og 21 - ophævelse af kontrollen ved de indre grænser - kontrol inden for medlemsstaternes område - foranstaltninger med tilsvarende virkning som grænsekontrol - national lovgivning, som tillader de embedsmænd, der er ansvarlige for grænseovervågning og kontrol af udlændinge, at foretage kontrol af identitet, nationalitet og opholdsret i et område på 20 kilometer fra den fælles grænse med andre stater, der er parter i konventionen om gennemførelse af Schengenaftalen - kontrol med henblik på at bekæmpe ulovligt ophold - lovgivning indeholdende visse betingelser og garantier bl.a. for så vidt angår kontrollernes hyppighed og intensitet)

2012/C 355/12

Processprog: nederlandsk

Den forelæggende ret

Raad van State

Parter i hovedsagen

Sagsøger: A. Adil

Sagsøgt: Minister voor Immigratie, Integratie en Asiel

Sagens genstand

Anmodning om præjudiciel afgørelse — Raad van State — fortolkning af artikel 21 i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) (EUT L 105, s. 1) — ophævelse af kontrollen ved de indre grænser — en medlemsstats mulighed for at foretage politikontrol på sit område i en zone på 20 km fra denne stats landgrænse til nabolandene — kontroller til efterprøvelse af, om de regler, der finder anvendelse på ophold, er overholdt — mulighed for at udføre sådanne kontroller alene på grundlag af generelle oplysninger om tilstedeværelsen af tredjelandsstatsborgere med ulovligt ophold i kontrolzonen eller krav om, at der foreligger konkrete oplysninger vedrørende den kontrollerede persons ulovlige ophold — lovligheden af en lovgivning, der fastsætter visse kvantitative kriterier vedrørende det maksimale antal kontroller, der må udføres i en given periode

Konklusion

Artikel 20 og 21 i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) skal fortolkes således, at de ikke er til hinder for en lovgivning som den i hovedsagen omhandlede, hvorefter de embedsmænd, der er ansvarlige for grænseovervågning og kontrol af udlændinge, må udføre kontroller i et geografisk område på 20 kilometer fra landegrænsen mellem en medlemsstat og de stater, der er parter i konventionen om gennemførelse af Schengenaftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, undertegnet i Schengen den 19. juni 1990, med det formål at efterprøve, om de standsede personer opfylder de betingelser for lovligt ophold, som finder anvendelse i den omhandlede medlemsstat, når disse kontroller bygger på generelle oplysninger og erfaringer vedrørende personers ulovlige ophold på kontrolstedet, når kontrollerne også i begrænset omfang må udføres med henblik på at indsamle sådanne generelle oplysninger og erfaringer på området, og når udførelsen af kontrollerne er undergivet visse begrænsninger vedrørende bl.a. deres intensitet og hyppighed.

(1) EUT C 287 af 22.9.2012.